SGF กำไรลดฮวบ 85% เหลือ 18 ลบ.
SGF กำไรลดฮวบ 85% เหลือ 18 ลบ. จากปีก่อนกำไร 123.63 ลบ. ขณะที่งวด 9 เดือนกำไรเพิ่มขึ้น 327.19% มาที่ 164.12 ลบ. จากปีก่อนกำไร 38.42 ลบ.
13 พ.ย. 2561

บริษัท เอสจีเอฟ แคปปิตอล จำกัด (มหาชน) หรือ SGF รายงานผลการดำเนินงานประจำไตรมาส 3/2561 สิ้นสุดวันที่ 30 กันยายน 2561 (รวมบริษัทย่อย) ดังนี้

โดยผลการดำเนินงานในไตรมาสดังกล่าวมีผลกำไรลดลง เนื่องจากค่าใช้จ่ายในการขายและบริหารจำนวน 51.16 ล้านบาท เพิ่มขึ้นจากไตรมาส 3/60 ที่มีค่าใช้จ่าย 34.76 ล้านบาท คิดเป็นเพิ่มขึ้น 47.17% จากงวดเดียวกันเมื่อปีก่อน
ด้านหนี้สูญและหนี้สงสัยจะสูญในไตรมาส 3/61 มีการตั้งสำรองหนี้สงสัยจะสูญจำนวน 9.57 ล้านบาท เป็นการตั้งสำรองสำหรับลูกหนี้สินเชื่อเช่าซื้อรายย่อยจำนวน 10.38 ล้านบาท ซึ่งการตั้งสำรองดังกล่าว เพื่อเตรียมการรองรับมาตรฐาน IFRS9 ที่จะบังคับใช้ในอนาคตอันใกล้ โดยบริษัทได้ทยอยเพิ่มความเข้มข้นในการตั้งสำรองเป็นพิเศษ เพื่อให้สัดส่วนสำรองต่อหนี้ NPL อยู่ในระดับสูง พร้อมรองรับการเปลี่ยนแปลง โดยไตรมาส 3/61 ถือเป็นไตรมาสที่ทยอยปรับฐานการตั้งสำรองของบริษัทต่อจากไตรมาสก่อน